45. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ Αριθ.93040 της 14/30 Δεκ. 1978 (ΦΕΚ  Β΄ 1142) Περί των δικαιολογητικών που απαιτούνται για τη χορήγηση του επιδόματος οικογενειακών βαρών του άρθρ. 3 του Νόμ. 831/1978. Έχοντας υπόψη τις διατάξεις του άρθρ. 3 του Νόμ. 831/1978 «περί τροποποιήσεως των διατάξεων «περί συντάξεως των δημοτικών και κοινοτικών υπαλλήλων και άλλων τινών διατάξεων», με τις οποίες παρέχεται από 1ης  Ιαν. 1977 επίδομα λόγω οικογενειακών βαρών στους δημοτικούς συνταξιούχους και στους συνταξιούχους που υπάγονται στις συνταξιοδοτικές διατάξεις των δημοτικών υπαλλήλων και σύμφωνα με τις οποίες τα δικαιολογητικά για την απόδειξη του σχετικού δικαιώματος καθορίζονται με απόφαση του Υπουργού Εσωτερικών, αποφασίζουμε: 1.Καθορίζουμε, ότι, την αίτηση για τη χορήγηση του επιδόματος οικογενειακών βαρών του άρθρ. 3 του Νόμ. 831/1978, θα πρέπει να συνοδεύουν τα εξής δικαιολογητικά: Προκειμένου για αρχική παροχή επιδόματος, α)Πιστοποιητικό ή απόσπασμα από τα δημοτολόγια του Δήμου ή της Κοινότητας που φέρεται γραμμένη η οικογένεια του συνταξιούχου, στο οποίο να βεβαιώνεται ότι ο συνταξιούχος αυτός έχει γνήσια ή νομιμοποιηθέντα ή θετά παιδιά, το όνομα, η χρονολογία γεννήσεως και η προσωπική κατάσταση (έγγαμο ή άγαμο) του κάθε παιδιού. β)Προκειμένου για παροχή επιδόματος σε οικογένεια που ήδη καταβάλλεται τέτοιο επίδομα για προηγούμενο ή προηγούμενα παιδιά, πιστοποιητικό ή απόσπασμα, όπως το ανωτέρω, ή πλήρες αντίγραφο ληξιαρχικής πράξεως γεννήσεως του παιδιού, για το οποίο ζητείται η καταβολή του επιδόματος. γ)Υπεύθυνη δήλωση του συνταξιούχου σύμφωνα με το Ν.Δ. 105/1969, από την οποία να προκύπτει ότι δε λαμβάνει επίδομα οικογενειακών βαρών για τα παιδιά του από καμμιά άλλη πηγή. (Μετά τη σελ. 194,246(α) Σελ. 194,247 Τεύχος 691-Σελ. 75 Σύνταξη Δημοτικών και Κοινοτικών Υπαλλήλων 3.Ε.γ.45 δ)Προκειμένου για παιδιά που έχουν συμπληρώσει το 18ο έτος της ηλικίας τους και φοιτούν σε ανώτερες ή ανώτατες σχολές, βεβαίωση της Σχολής, στην οποία να εμφαίνεται η χρονολογία εγγραφής στη Σχολή αυτή, καθώς και η διάρκεια φοιτήσεως που απαιτείται για την αποπεράτωση των σπουδών. 2.Συμπληρωματικά, ορίζουμε ότι, αν υπάρχουν παιδιά άνω των 18 ετών που είναι ανίκανα για την άσκηση οποιουδήποτε βιοποριστικού επαγγέλματος, στην αίτηση που υποβάλλεται θα πρέπει να γίνεται ειδική μνεία του γεγονότος αυτού προκειμένου τα παιδιά αυτά να παραπεμφθούν στην αρμόδια Ανώτατη Υγειονομική Επιτροπή. Αν δε η ανικανότητα αυτή έχει ήδη διαπιστωθεί κατά τη διάρκεια της ενεργού υπηρεσίας του υπαλλήλου, δε χρειάζεται νέα γνωμάτευση αλλά βεβαίωση της Υπηρεσίας που κατέβαλλε τις αποδοχές του, όταν ήταν στην ενέργεια, από την οποία να προκύπτει ότι καταβαλλόταν σ’ αυτόν, για το ανωτέρω παιδί, σχετικό επίδομα. Η απόφαση αυτή να δημοσιευθεί στην Εφημερίδα της Κυβερνήσεως. Σελ. 194,248 Τεύχος 691-Σελ. 76 3.Ε.γ.45 Σύνταξη Δημοτικών και Κοινοτικών Υπαλλήλων 